સેંચા ચા ઇમ્યુનિટી બુસ્ટરનું કરે છે કામ, જાણો તેના અનેક ફાયદાઓ વિશે
સેંચા ચા એક જાપાની ગ્રીન ટી છે, જે વિશ્વભરમાં લોકપ્રિય છે. ચાલો આપણે અહીં આ સેંચા ચાના આરોગ્ય લાભો જાણીએ.
આપણામાંના મોટાભાગના લોકો માટે ગ્રીન ટી એ ફક્ત એક ગ્રીન ટી જ છે. ઘણા લોકોને ખબર નથી હોતી કે ગ્રીન ટીના ઘણા પ્રકારો હોય છે, જેમાં સેંચા ચા પણ એક છે. અન્ય લોકપ્રિય ગ્રીન ટીની તુલનામાં સેંચા ચા ફાયદાકારક છે. સેંચા ચા જાપાનમાં ખૂબ જ લોકપ્રિય છે, પરંતુ હવે આ સેંચા ચા ભારતમાં પણ ખૂબ પ્રખ્યાત થઈ રહી છે. ગ્રીન ટીના ચાહકો પણ ચાના આ પ્રકારને ઘણું પસંદ કરી રહ્યા છે. તે હૃદયના આરોગ્યને સુરક્ષિત રાખવા, ક્રોનિક રોગ અટકાવવા, વજન ઘટાડવા, મગજની વ્યવસ્થિત પ્રવૃત્તિ સહિતના ઘણા આરોગ્ય લાભોથી ભરેલું છે.
સેંચા ચાના પાંદડા એન્ટીઓકિસડન્ટ, વિટામિન સી, કૈટેચિન, સૈપોનિન, બીટા કેરોટિન, ફોલિક એસિડ, કેલ્શિયમ, પોટેશિયમ અને કેફીનથી ભરેલા હોય છે. અન્ય ગ્રીન ટીની જેમ, સેંચા ચાના ઘણા વ્યાપક ફાયદા હોય છે.
સેંચા ચાના કેટલાક શ્રેષ્ઠ ફાયદાઓ આ પ્રમાણે છે:
1. ફ્રી રેડિકલ સામે લડવામાં મદદગાર:-
ફ્રી રેડિકલ્સ માનવ શરીરને ઘણું નુકસાન પહોંચાડે છે કારણ કે તે સીધા માનવ શરીરના ડીએનએને નુકસાન પહોંચાડે છે. આ ઉપરાંત, ફ્રી રેડિકલ્સ શરીરમાં કેન્સર ઉત્તેજિત કરે છે અને વૃદ્ધત્વ પ્રક્રિયાને વેગ આપે છે. સેંચા ચામાં હાજર એન્ટીઓકિસડન્ટ્સ શરીરને ફ્રી રેડિકલ્સના કારણે થતા નુકસાનથી બચાવવામાં મદદ કરે છે.
2. એન્ટીકેન્સર ગુણધર્મ:-
અન્ય ગ્રીન ટીની જેમ, સેંચા ચા પણ એન્ટીઓકિસડન્ટથી ભરપૂર હોય છે, જે આપણા શરીરમાં ઓક્સિડેટીવ તાણ ઘટાડવામાં મદદ કરે છે. અધ્યયનો દર્શાવે છે કે સેંચા ચામાં રહેલા પોલિફેનોલ્સને કારણે તે એન્ટીકેન્સર ગુણધર્મો ધરાવે છે. આ પોલિફેનોલ્સ શરીરમાં કેન્સરના કોષોને મારી નાખે છે. કેટલાક સંશોધન એમ પણ કહે છે કે સેંચા ગ્રીન ટીનું નિયમિત સેવન કરવાથી પ્રોસ્ટેટ કેન્સરનું જોખમ પણ ઓછું થઈ શકે છે.
3. રોગપ્રતિકારક શક્તિમાં વધારો:
સેંચા ચાના પાનમાં એન્ટી ઓકિસડન્ટ અને વિટામિન સીનું પ્રમાણ વધુ હોય છે. આ ચ> નિયમિતપણે પીનારા લોકોની રોગપ્રતિકારક શક્તિને મજબૂત બનાવે છે. તે શરીરમાં શ્વેત રક્તકણોના ઉત્પાદનને પ્રોત્સાહન આપે છે, આમ તમને વાયરસ અને ચેપથી સુરક્ષિત કરે છે.
4.એર્નજી બૂસ્ટર
સેંચા ચા એ એક એનર્જી બૂસ્ટર છે, જે તમારી ઊર્જાના સ્તરને વધારવામાં મદદ કરે છે. આ અદભૂત ચામાં 'થિનીન' પણ છે, જ એમિનો એસિડ છે જે શરીરને આરામ આપે છે. આ ચાના સેવનથી તમે આખો દિવસ એનર્જેટિક અનુભવો છો.
5. ખરાબ કોલેસ્ટ્રોલ ઘટાડે છે
કેટલાક અભ્યાસ સૂચવે છે કે આ ગ્રીન ટી ફોર્મ શરીરમાં એલડીએલ અથવા ખરાબ કોલેસ્ટ્રોલનું સ્તર ઘટાડે છે. આટલું જ નહીં, તે બ્લડ પ્રેશરને પણ અંકુશમાં રાખે છે, જે હાર્ટ હેલ્થને સુધારે છે. બીપીના દર્દીઓએ સેંચા ચા જરૂર અજમાવવી જોઈએ.
6. મૌખિક સ્વાસ્થ્ય માટે સારી છે:-
સેંચા ચાના પાનમાં ફ્લોરાઇડ હોય છે, જે દાંત માટે આવશ્યક ખનિજ છે. આ ચા પીવાથી મોંમાં રહેલા જીવાણુઓ સામે લડવા, દાંતમાં કૈવિટી અટકાવવા, પેઢા મજબૂત બનાવવા અને ખરાબ શ્વાસની સારવાર કરવામાં મૌખિક આરોગ્યને પ્રોત્સાહન આપવામાં મદદરૂપ થાય છે.
7. ત્વચાની સંભાળના લાભ:-
સેંચા ચા વિટામિન સી અને અન્ય એન્ટીઓકિસડન્ટથી ભરપુર છે, તે ત્વચાના અકાળ વૃદ્ધત્વને વિલંબ કરવામાં મદદગાર છે. આ ઉપરાંત, આ ઓક્સિડેટીવ નુકસાનને ઓછું કરે છે, જે તરુણાવસ્થા, કરચલીઓ, ફાઇન લાઇન અને વૃદ્ધત્વના અન્ય સંકેતોને ઘટાડવામાં મદદ કરે છે.